=== Metategn ===
Metategn benyttes til at beskrive en serie af tegn, snarere end enkelte tegn. Uden metategn var vi kun i stand til at beskrive ordrette sætninger, men med metategn kan vi beskrive sætninger ud fra mere abstrakte kriterier. Lad os starte med de simpleste metategn:
;[[Punktum]] ( . )
:Et punktum betyder et enkelt af hvilket som helst tegn, dog ikke "ny linje" (<code>\n</code> eller ''New Line'').
;[[Asterisk]] ( * )
:En asterisk betyder nul eller flere af det forgående tegn og forudsætter derfor at den følger efter noget gyldigt. <code>.*</code> betyder for eksempel nul eller flere af hvilket som helst tegn og <code>a*</code> betyder nul eller flere a'er.
;[[Plus]] ( + )
:Et plus virker næsten som asterisken, men betyder en eller flere af det forgående tegn. Forskellen her ligger i at et regulært udtryk som <code>a*</code> faktisk passer til tekststrengen ''bbbbbb'' siden der er ''nul eller flere a'er''. <code>a+</code> ville kræve mindst ét a.
;[[Spørgsmålstegn]] ( ? )
:Et spørgsmålstegn betyder nul eller ét af det forgående tegn.
;[[Cirkumfleks]] ( ^ )
:En cirkumfleks er et ankertegn der svarer til starten af en streng eller en linje. Den svarer ikke til noget tegn men den forankrer det efterfølgende tegn. <code>kat</code> vil svare til alle strenge hvor sekvensen ''kat'' indgår et eller andet sted. <code>^kat</code> vil derimod kun passe hvis sekvensen ''kat'' er det første.
;[[Dollartegn]] ( $ )
:Et andet ankertegn der svarer til enden af en streng eller en linje.
; [[Omvendt skråstreg]] ( \ )
:En Omvendt skråstreg bruges til at udtrykke et metategns normale værdi, dvs. hvis man gerne vil udtrykke en rigtig asterisk, skal man bruge \*. tegn kan desuden være en [[Oktale talsystem|oktalværdi]] eller en [[Hexadecimale talsystem|hexadecimalværdi]], så man kan udtrykke alle tegn. Det gøres eksempelvis som <tt>\020</tt> for mellemrum. Dette er praktisk for tegn som ikke normalt kan udskrives.
Datalogi Teknologi Matematik